“จุฬาฯ” ยัน “นิสิต-บุคลากร” ไม่ใช่ 11 ผู้ติดเชื้อโควิด-19 รายล่าสุด หลังลือสนั่นโซเชียล!
“จุฬาฯ” ยันไม่มี “นิสิต-บุคลากร” เป็น 1 ใน 11 ผู้ติดเชื้อโควิด-19 รายล่าสุด หลังลือสนั่นในโลกโซเชียล จนเกิดแฮชแท็กร้อน #จุฬาควรหยุด!
“จุฬาฯ” ยันไม่มี “นิสิต-บุคลากร” เป็น 1 ใน 11 ผู้ติดเชื้อโควิด-19 รายล่าสุด หลังลือสนั่นในโลกโซเชียล จนเกิดแฮชแท็กร้อน #จุฬาควรหยุด!
12 มี.ค. 2563

จุฬาลงกรณ์มหาวิทยาลัย ออกประกาศผ่านเว็บไซต์ www.chula.ac.th ชี้แจงถึงกรณีที่เกิดกระแสข่าวในโลกออนไลน์ว่า นิสิตหรือบุคคลากรจากจุฬาลงกรณ์มหาวิทยาลัย เป็น 1 ใน 11 ผู้ติดเชื้อไวรัสโคโรนาสายพันธุ์ใหม่ 2019 (โควิด-19) จากการร่วมปาร์ตี้สังสรรค์กับนักท่องเที่ยวชาวฮ่องกง และสร้างความวิตกกังวลให้บรรดานิสิต รวมถึงบุคลากรในมหาวิทยาลัย จนทำให้แฮชแท็ก #จุฬาควรหยุด ติดเทรนด์ในทวิตเตอร์ประเทศไทย
โดยระบุว่า จากกระแสข่าวดังกล่าวก่อให้เกิดความตื่นตระหนกทั้งในประชาคมจุฬาฯและสาธารณชน ทางจุฬาลงกรณ์มหาวิทยาลัย ขอแจ้งให้ทราบว่าจากการตรวจสอบกับทางกรมควบคุมโรค กระทรวงสาธารณสุข ไม่พบว่ามีนิสิตบุคลากรของจุฬาลงกรณ์มหาวิทยาลัยในผู้ติดเชื้อโควิด-19 รายใหม่ทั้ง 11 รายดังปรากฏในกระแสข่าวสารดังกล่าว
ทั้งนี้ ทางมหาวิทยาลัยมีมาตรการที่ชัดเจนในการป้องกันและควบคุมการระบาดของโควิด-19
